Ο **Απόστολος Βέλλιος** (Θεσσαλονίκη, 8 Ιανουαρίου 1992) είναι Έλληνας διεθνής ποδοσφαιριστής που αγωνίζεται ως επιθετικός για τον Π.Α.Σ. Λαμία 1964. Είναι γιος του παλαίμαχου ποδοσφαιριστή του Ηρακλή, Κώστα Βέλλιου.

Συλλογική καριέρα
-----------------

### Ηρακλής

Ο Βέλλιος ξεκίνησε την καριέρα του στον Ηρακλή Θεσσαλονίκης υπογράφοντας επαγγελματικό συμβόλαιο το 2008. Πραγματοποίησε την πρώτη του εμφάνιση σε έναν αγώνα εναντίον της Ξάνθης στις 26 Απριλίου 2009 στο τέλος της περιόδου 2008-09. Το πρώτο του γκολ στην επαγγελματική του καριέρα το πέτυχε εναντίον του Ολυμπιακού Πειραιώς στο Στάδιο Γεώργιος Καραϊσκάκης στις καθυστερήσεις του αγώνα, χαρίζοντας μάλιστα την εκτός έδρας ισοπαλία στην ομάδα του. Έμεινε στην ομάδα της Θεσσαλονίκης έως τον Ιανουάριο του 2011.

 Ο Βέλλιος στην Έβερτον
### Εβερτόν

Τον Ιανουάριο του 2011 μετακόμισε στην αγγλική Έβερτον, ενώ είχε προηγηθεί το ενδιαφέρον των Φούλαμ, Ολυμπιακού Πειραιώς, ΑΕΚ και Μπολόνια, αλλά τελικά προτίμησε τον σύλλογο του Λίβερπουλ.

Αν και την πρώτη του χρονιά δεν υπολογιζόταν για την πρώτη ομάδα της Έβερτον, οι εμφανίσεις του με τη δεύτερη ομάδα εντυπωσίασαν τον προπονητή του Ντέιβιντ Μόγες, ο οποίος στις 2 Απριλίου 2011 του έδωσε τα πρώτα λεπτά συμμετοχής σε έναν αγώνα εναντίον της Άστον Βίλα. Στις 17 Σεπτεμβρίου 2011 σκόραρε το πρώτο γκολ στην Πρέμιερ Λιγκ εναντίον της Γουίγκαν. Συνολικά μέχρι το τέλος της περιόδου 2011-12 συμπλήρωσε 16 συμμετοχές στην Πρέμιερ Λιγκ, πετυχαίνοντας και 3 γκολ και έγινε ένας από τους λίγους Έλληνες ποδοσφαιριστές που έχουν αγωνιστεί στην κορυφαία κατηγορία του αγγλικού ποδοσφαίρου. Με τις εμφανίσεις του κέρδισε την εκτίμηση των οπαδών της Έβερτον που τον ανέδειξαν κορυφαίο νεαρό ποδοσφαιριστή της ομάδας τους. Την επόμενη αγωνιστική περίοδο ο Βέλλιος αγωνιζόταν κυρίως στη δεύτερη ομάδα της Έβερτον (κάτω των 21), πραγματοποιώντας καλές εμφανίσεις.

Τον Μάρτιο του 2014 παραχωρήθηκε με τη μορφή δανεισμού στην Μπλάκπουλ μέχρι το τέλος της περιόδου, μιας και δεν είχε καταφέρει να αγωνιστεί τη χρονιά αυτή στην πρώτη ομάδα της Έβερτον.

### Λιρς ΣΚ

Τον Ιούλιο του 2014 υπέγραψε διετές συμβόλαιο συνεργασίας με τη βελγική Λιρς, όμως τον Ιανουάριο του 2015 παραχωρήθηκε ως δανεικός για έξι μήνες στη δανική Βέστσιελαντ.

### Ηρακλής

Έναν χρόνο αργότερα έλυσε το συμβόλαιό του με τη βελγική ομάδα, επιστρέφοντας ως ελεύθερος έπειτα από τέσσερα χρόνια απουσίας στον Ηρακλή.

### Νότιγχαμ Φόρεστ

Οι καλές του εμφανίσεις στον "Γηραιό" (11 τέρματα σε 27 συμμετοχές) έφεραν το επόμενο καλοκαίρι (2016) τη μεταγραφή του έναντι 1,2 εκ. ευρώ στη Νότιγχαμ Φόρεστ.

Διεθνής καριέρα
---------------

Έχει αγωνιστεί σε όλες τις μικρότερες εθνικές ομάδες ποδοσφαίρου της Ελλάδας. Συγκεκριμένα, με την Ελπίδων (Κ-21) έχει 22 συμμετοχές και 4 τέρματα, ενώ έχει διατελέσει διεθνής και στις εθνικές ομάδες των Παίδων (Κ-17) και των Νέων (Κ-19), με 16 συμμετοχές και 9 τέρματα.

Στις 29 Μαρτίου 2016 πραγματοποίησε το ντεμπούτο του με την Ελλάδα με προπονητή τον Μίχαελ Σκίμπε, στην εντός έδρας φιλική αναμέτρηση εναντίον της Ισλανδίας.

Διακρίσεις
----------

Το 2012 αναδείχθηκε κορυφαίος νεαρός ποδοσφαιριστής της Έβερτον, σε ψηφοφορία που οργάνωσε ο σύνδεσμος φιλάθλων της ομάδας σε όλη την Αγγλία.

Παραπομπές
----------

1. ↑  «Φούλαμ για Βέλλιο». Bluearena.gr. 30 Δεκεμβρίου 2010. Ανακτήθηκε στις 24 Ιανουαρίου 2011.
2. ↑  «Φούλαμ για Βέλλιο, ζήτησε να τον δοκιμάσει». Contra.gr. 30 Δεκεμβρίου 2010. Αρχειοθετήθηκε από το πρωτότυπο στις 7 Μαρτίου 2011. Ανακτήθηκε στις 24 Ιανουαρίου 2011.
3. ↑  «"Κοκκινίζει" ο Βέλλιος». 4 Ιανουαρίου 2011. Ανακτήθηκε στις 24 Ιανουαρίου 2011.
4. ↑  «Πρώτο "όχι" του Ηρακλή για Απόστολο Βέλλιο». Bluearena.gr. 5 Ιανουαρίου 2011. Ανακτήθηκε στις 24 Ιανουαρίου 2011.
5. ↑  «"Όχι" Βέλλιου στον Θρύλο». gazzetta.gr. 12 Ιανουαρίου 2011. Ανακτήθηκε στις 24 Ιανουαρίου 2011.
6. ↑  «Βουίζει η Αθήνα για συμφωνία ΑΕΚ-Βέλλιου». Bluearena.gr. 14 Ιανουαρίου 2011. Ανακτήθηκε στις 24 Ιανουαρίου 2011.
7. ↑  «Έκλεισε στην ΑΕΚ ο Βέλλιος». gazzetta.gr. 17 Ιανουαρίου 2011. Ανακτήθηκε στις 24 Ιανουαρίου 2011.
8. ↑  «Scambio Pozzi-Maccarone? Samp e Palermo ci pensano» (στα Ιταλικά). LaGazzettadelloSport.it. 21 Ιανουαρίου 2011. Ανακτήθηκε στις 24 Ιανουαρίου 2011.
9. ↑  «Loans out as Vellios lands». Everton official site. 31 Ιανουαρίου 2011. Ανακτήθηκε στις 1 Φεβρουαρίου 2011.
10. ↑  transfermarkt.co.uk[*νεκρός σύνδεσμος*] Apostolos Vellios
11. ↑  Do you speak English? gazzetta.gr
12. ↑  Κορυφαίος "Νέος" ο Βέλλιος sport24.gr
13. ↑  Ασταμάτητος ο Βέλλιος sport-fm.gr
14. ↑  Δανεικός στην Μπλάκπουλ ο Βέλλιος, www.sport-fm.gr
15. ↑  Στη Λιρς ο Βέλλιος, www.sport-fm.gr
16. ↑  Δανεικός ο Βέλλιος, www.sport-fm.gr
17. ↑  Στα κυανόλευκα ο Βέλλιος, www.sport-fm.gr
18. ↑  Στη Νότιγχαμ Φόρεστ ο Βέλλιος, www.sport24.gr
19. ↑  Ελλάδα - Ισλανδία 29.3.2016, www.epo.gr
20. ↑  «Ο Απόστολος Βέλλιος αναδείχθηκε κορυφαίος νεαρός ποδοσφαιριστής της Έβερτον». newsnow.gr. 24 Απριλίου 2012. Ανακτήθηκε στις 26 Οκτωβρίου 2012.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ο Απόστολος Βέλλιος στο soccerway
* Το προφίλ του Απόστολου Βέλλιου στο transfermarkt
* Απόστολος Βέλλιος: Η φανέλα με το «9»
* Ο άλλος... Απόστολος Βέλλιος[*νεκρός σύνδεσμος*]
* ΑΠΟΣΤΟΛΟΣ ΒΕΛΛΙΟΣ Μπάλα, τσάντα και... γκολάρα
* ΑΠΟΣΤΟΛΟΣ ΒΕΛΛΙΟΣ: ΝΑ ΑΓΑΠΑΤΕ ΤΟ ΠΟΔΟΣΦΑΙΡΟ Αρχειοθετήθηκε 2012-03-14 στο Wayback Machine.
* «Μην ψάχνετε συγκρίσεις με την Ελλάδα»